钦定古今图书集成/方舆汇编/职方典/第1324卷 > 《开大庾岭路记》唐·张九龄
## 钦定古今图书集成/方舆汇编/职方典/第1324卷 > 《开大庾岭路记》唐·张九龄

“先天二载，龙集癸丑”，我皇帝御宇之明年也。理内及
外，穷幽极远，日月普烛，舟车运行，无不求其所宁，易
其所弊者也。初岭东废路，人苦峻极，行迳夤缘，数里
重林之表，飞梁嶪巀，千丈层崖之半，颠跻用惕，渐绝
其元。故以载则曾不容轨，以运则负之以背。而海外
诸国，日以通商，齿革羽毛之殷，鱼盐蜃蛤之利，上足
“以备府库之用，下足以赡江淮之求。而越人绵力薄
材，夫荷妻戴，劳亦久矣，不虞一朝而见恤者也。”不有
圣政，其何以臻兹乎？开元四载冬十有一月，俾使臣
左拾遗内供奉张九龄，饮冰矢怀，执艺是度，缘磴道，
披灌丛，相其山谷之宜，革其坂险之故。岁已农隙，人
斯子来，役非逾时，成者，不日则已。坦坦而方五轨，阗
阗而走四通，转输不以告劳，高深为之失险。于是乎
鐻耳贯胸之类，殊深绝賮之人，有宿有息，如京如坻。
宁与夫越裳白雉之时，尉佗翠鸟之献，语重九译，数上千双，若斯而已哉！几趋徒役者聚而议曰：“虑始者
功百而变常，乐成者利，十而易业。一隅可幸，二者尽
就。况启而不通，通而”未有。斯事之盛，皆我国家仁泽
寖远，绝浪胥洎，古所不载，岂可默而无述也盍刊石
立纪，以贻来裔。是以追之琢之，树之不朽。